[image: Description: Description: Description: Description: G_111][image: Description: Description: Description: Description: ISO_9001-14001s]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg

		



ДО
ОБЩИНСКИ СЪВЕТ
ГР. БУРГАС



ДОКЛАДНА ЗАПИСКА

ОТ ДИМИТЪР НИКОЛОВ - КМЕТ НА ОБЩИНА БУРГАС
 

 
ОТНОСНО: Упълномощаване на представител на Община Бургас в извънредното общо събрание на акционерите на Професионален футболен клуб „Нефтохимик Бургас 1962“ АД, свикано на 06.10.2016 г. от 14 часа и определяне начина на гласуване на проекто-решенията, посочени в дневния ред.


УВАЖАЕМИ ОБЩИНСКИ СЪВЕТНИЦИ,
На основание чл. 33, ал. 5 от Правилника за организация и дейността на ОС и взаимодействието му с общинска администрация на Община Бургас, предвид обстоятелството, че на 06.10.2016 г. ще бъде проведено извънредно общо събрание на акционерите на Професионален футболен клуб „Нефтохимик Бургас 1962“ АД, моля да приемете за разглеждане като спешна настоящата докладна записка.
В Община Бургас постъпи покана вх. №78-00-308/24.08.2016 г. за свикване на извънредно общо събрание на акционерите на Професионален футболен клуб „Нефтохимик Бургас 1962“ АД, в която е посочено, че същото ще се проведе на 6 октомври 2016 г. (четвъртък) от 14.00 ч. в административната сграда на спортен комплекс „Изгрев“, разположен в ж.к. „Изгрев“, гр. Бургас, а при липса на кворум, ще се проведе по реда на чл.227 от Търговския закон на 20 октомври 2016 г. от 14.00 ч. на същото място и при същия дневен ред. В поканата е посочен и дневен ред, включващ следните три точки:
1. Вземане на решение за увеличаване на капитала на Професионален футболен клуб „Нефтохимик Бургас 1962“ АД;
2. Промяна на седалището и адреса на управление на дружеството;
3. Вземане на решение за изменение на Устава на дружеството. 
Съгласно разпоредбата на чл. 21, ал. 1, т. 8 и т. 9 ЗМСМА Общинският съвет приема решения, свързани с разпореждане с общинско имущество, придобиване на акции и дяловев търговски дружества и избиране на представител в техните органи на управление. 
Съгласно чл. 19 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, представителите на общината в общото събрание на търговските дружества, в които общината е съдружник или акционер, правят изявления, извършват действия и изразяват становища в общото събрание на съдружниците само след изрично решение на Общинския съвет, определящо съдържанието на изявленията, действията или становищата.
За това е необходимо общинският съвет, като принципал да определи свой представител в общото събрание и да определи неговия мандат. 

Ето защо, на основание разпоредбата на чл. 21, ал.1, т.8 и т.9 от Закона за местното самоуправление и местната администрация и чл.19 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общински съвет Бургас да вземе следните
 
 
РЕШЕНИЯ:


І.  Избира …………………………………………… за представител/и на Община Бургас на насроченото извънредно общо събрание на акционерите на Професионален Футболен Клуб „Нефтохимик Бургас 1962” АД, ЕИК 203123031, което ще се проведе на 6 октомври 2016 г. (четвъртък) от 14.00 ч. в административната сграда на спортен комплекс „Изгрев“, разположен в ж.к. „Изгрев“, гр. Бургас, а при липса на кворум, на 20 октомври 2016 г. от 14.00 ч., което да се счита за упълномощаване по смисъла на чл.226 от Търговския закон.

	ІІ. Оправомощава представителя/ите в общото събрание да гласува по предложенията от дневния ред, както следва: 
	По т.1 от дневния ред: „Общото събрание на акционерите взема решение за увеличаване на капитала на Професионален Футболен Клуб „Нефтохимик Бургас 1962” АД; – „ЗА“ ;
По т.2 от дневния ред: „Общото събрание на акционерите променя седалището и адреса на управление на дружеството“ – „ЗА“ ;
По т.2 от дневния ред: „Общото събрание на акционерите приема предложените изменения в устава на дружеството“ – „ЗА“ .

Приложение: Покана вх. №78-00-308/24.08.2016 г.





ДИМИТЪР НИКОЛОВ
Кмет на Община Бургас
 













Съгласувал:
Златина Георгиева
Директор на дирекция ПНО

Изготвил:
Силвия Божинова 
Старши юрисконсулт в Д. ПНО

